**แผนการบริหารและพัฒนาทรัพยากรบุคคลกองทัพเรือ ประจำปีงบประมาณ พ.ศ.2568**

**หน่วยงาน** กรมกำลังพลทหารเรือ กองทัพเรือ กระทรวงกลาโหม

**เนื้อหาสำคัญของแผนการบริหารและพัฒนาทรัพยากรบุคคลกองทัพเรือ**

**1) หลักการและเหตุผล** กองทัพเรือได้ให้ความสำคัญแผนการบริหารและพัฒนาบุคลากรของกองทัพ   
โดยการจัดทำโครงการศึกษาของกองทัพเรือ ในแต่ละปีของหลักสูตรต่าง ๆ ตั้งแต่หลักสูตรการผลิตกำลังพล หลักสูตรการพัฒนากำลังพลในการเพิ่มพูนความรู้ตามสาขาอาชีพพรรค - เหล่าต่าง ๆ ของกองทัพเรือ โดยการ  
ให้การศึกษาอบรมแก่กำลังพลในทุกระดับชั้นอย่างต่อเนื่อง ตั้งแต่อดีตจนถึงปัจจุบัน เพื่อให้กำลังพลมีความรู้ ความสามารถ ทัศนคติ และวิสัยทัศน์ เพื่อนำมาใช้ในการบริหารจัดการบุคลากรของกองทัพเรือให้สามารถปฏิบัติภารกิจหน่วยต่าง ๆ ของกองทัพเรือ ที่ได้รับมอบหมายได้อย่างมีประสิทธิภาพ สอดคล้องกับยุทธศาสตร์ชาติ 20 ปี และแผนยุทธศาสตร์กองทัพเรือ ระยะ 20 ปี

ทั้งนี้ กองทัพเรือได้แต่งตั้งคณะกรรมการพัฒนากำลังพลและการจัดการความรู้กองทัพเรือ ซึ่งมี  
ผู้ช่วยผู้บัญชาการทหารเรือ เป็นประธาน มีหน้าที่กำหนดนโยบายด้านการบริหารและพัฒนากำลังพลของกองทัพเรือ ให้รองรับยุทธศาสตร์กองทัพเรือ ให้สอดคล้องกับสภาวะแวดล้อมที่เปลี่ยนแปลงไป

**2) วัตถุประสงค์** เพื่อผลิตกำลังพลตามแผนการจัดหากำลังพลของกองทัพเรือ การพัฒนากำลังพลตามแนวทาง  
การรับราชการตามสาขาอาชีพของกองทัพเรือ เพิ่มพูนความรู้ตามสาขาอาชีพ รวมทั้งพัฒนากำลังพลให้มีความรู้และขีดสมรรถนะตรงกับตำแหน่งงาน สอดคล้องกับความต้องการของกองทัพเรือ รวมทั้งแผนพัฒนาบุคลากรของหน่วยที่รองรับการพัฒนาบุคลากรตามหลักขีดสมรรถนะกับเป้าหมายในการพัฒนากำลังพลประจำปี รองรับแผนแม่บทการพัฒนากองทัพเรือด้านกำลังพล พ.ศ.2560 - 2580 และตามความจำเป็นของหน่วย  
เพื่อนำมาใช้เป็นองค์ประกอบในการบริหารจัดการบุคลากรตามสาขาวิชาชีพของแต่ละพรรค - เหล่าต่าง ๆ   
ของกองทัพเรือ เพื่อให้การปฏิบัติงานตามภารกิจของกองทัพเรือเป็นไปอย่างมีประสิทธิภาพ สามารถถ่ายทอดความรู้ให้กำลังพลในหน่วยได้ สอดคล้องแผนการบริหารและพัฒนาทรัพยากรบุคคลกองทัพเรือ

1. **เป้าหมาย**

* **เป้าหมายเชิงผลผลิต (Output)** กองทัพเรือสามารถผลิตกำลังพลได้ตามแผนผลิตและจัดหากำลังพล พัฒนากำลังพลได้ตามแนวทางการรับราชการ เพิ่มพูนความรู้ตามสาขาอาชีพ และพัฒนากำลังพลให้มีความรู้และขีดสมรรถนะตรงกับความต้องการและตำแหน่งตามแผนการบริหารและพัฒนาทรัพยากรบุคคลกองทัพเรือ
* **เป้าหมายเชิงผลลัพธ์ (Outcome)** กำลังพลกองทัพเรือมีขีดความสามารถรองรับปฏิบัติงาน  
  ตามภารกิจของกองทัพเรือเป็นไปอย่างมีประสิทธิภาพ สามารถถ่ายทอดความรู้ให้กำลังพล  
  ในหน่วยได้ สอดคล้องกับแนวทางแผนการบริหารและพัฒนาทรัพยากรบุคคลกองทัพเรือ
* **ผลสัมฤทธิ์ของโครงการต่อการปิดช่องว่างของเป้าหมาย (project's contribution to target gap)\*\***

กำลังพลกองทัพเรือมีความรู้ความสามารถในการปฏิบัติงานตามภารกิจของกองทัพเรือเป็นไปอย่างมีประสิทธิภาพ เพื่อให้เป็นกองทัพเรือที่ประชาชนเชื่อมั่นและภาคภูมิใจ

* **ผลที่คาดว่าจะเกิด** กำลังพลกองทัพเรือสามารถปฏิบัติงานได้อย่างมีประสิทธิภาพ
* **ดัชนีชี้วัดความสำเร็จ** ผลการประเมินผลการปฏิบัติงานกำลังพลของกองทัพเรือ
* **กลุ่มเป้าหมาย/ผู้ที่ได้รับผลประโยชน์** กองทัพเรือ และประชาชน

|  |  |
| --- | --- |
| **โครงการ/กิจกรรม** | **ประมาณการงบประมาณ** |
| การศึกษา และฝึกอบรมของหน่วยต่าง ๆ ในกองทัพเรือ(รายละเอียดตามhttp://info.navy.mi.th/person/manpower/document2568/ projectnavy2568.pdf) | 377,205,686 บาท |
| การศึกษาและฝึกอบรมในประเทศ นอกกองทัพเรือ (รายละเอียดตามhttp://info.navy.mi.th/person/manpower/document2568/ projectnavyout2568.pdf) | 70,606,533 บาท |
| การศึกษา อบรม ประชุม สัมมนา และดูงานในต่างประเทศ (รายละเอียดตามhttp://info.navy.mi.th/person/manpower/document2568/ internnavy2568.pdf) | 527,223,936.94 บาท |
|  | **รวมวงเงิน 975,036,155.94 บาท** |

1. **ระยะเวลาเริ่มต้นและสิ้นสุดโครงการ** การดำเนินโครงการระยะเวลาภายในหนึ่งปีงบประมาณ (ปีงบประมาณ 68 ระหว่าง ต.ค.67 – ก.ย.68)